|  |
| --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** |
| **Nacrt****prijedloga****ODLUKE****o određivanju vrijednosti boda komunalne naknade (B)****na području Grada Đurđevca** |
| **Grad Đurđevac****Upravni odjel za gospodarstvo i financije** |
| **Početak savjetovanja** **04.07.2025.** | **Završetak savjetovanja:****03.08.2025.** |

**RAZLOG DONOŠENJA**

|  |
| --- |
| 1. **PRAVNI TEMELJ**

 Odluka se donosi na temelju članka 98. stavka 1. Zakona o komunalnom gospodarstvu („Narodne novine“, broj 68/18.,110/18. – Odluka Ustavnog suda Republike Hrvatske, 32/20. i 145/24.) i članka 29. Statuta Grada Đurđevca ("Službene novine Grada Đurđevca", broj 3/09., 1/13., 5/14. – pročišćeni tekst, 1/18., 5/18. – pročišćeni tekst, 2/20. i 2/21.). Prema Zakonu, predstavničko tijelo jedinice lokalne samouprave do kraja studenog tekuće godine donosi odluku kojom određuje vrijednost boda komunalne naknade (B) koja se primjenjuje od 1. siječnja sljedeće godine. Ako predstavničko tijelo ne odredi vrijednost boda komunalne naknade (B) do kraja studenoga tekuće godine, za obračun komunalne naknade u sljedećoj kalendarskoj godini vrijednost boda se ne mijenja.1. **OCJENA STANJA I OSNOVNA PITANJA KOJA SE UREĐUJU AKTOM**

 Ovom Odlukom o određivanju vrijednosti boda komunalne naknade (B) na području Grada Đurđevca (u daljnjem tekstu: Odluka), određuje se vrijednost boda (B) za obračun komunalne naknade na području Grada Đurđevca.Vrijednost boda komunalne naknade (B) iz članka 1. ove Odluke određuje se u iznosu od 1,60 EUR po četvornom metru (m2) korisne površine stambenog prostora u prvoj zoni Grada Đurđevca.Vrijednost boda jednaka je godišnjem iznosu komunalne naknade po četvornom metru (m2) korisne površine stambenog prostora u prvoj zoni Grada Đurđevca.Danom stupanja na snagu ove Odluke prestat će važiti Odluka o određivanju vrijednosti boda komunalne naknade (B) na području Grada Đurđevca („Službene novine Grada Đurđevca“, broj 9/18.).1. **CILJ PROVOĐENJA JAVNOG SAVJETOVANJA**

 Cilj provođenja savjetovanja sa javnošću je upoznavanje javnosti s predloženom Odlukom o vrijednosti boda komunalne naknade (B),  te dobivanja mišljenja, primjedbi i prijedloga.1. **SREDSTVA POTREBNA ZA PROVOĐENJE ODLUKE**

Provedba Odluke neće iziskivati osiguranje zasebnih i dodatnih financijskih sredstava u Proračunu Grada Đurđevca. |

Pozivamo predstavnike zainteresirane javnosti da najkasnije do 03.08.2025. godine dostave svoje komentare na nacrt Odluke putem OBRASCA za savjetovanja na e-mail: grad@djurdjevac.hr .

Po završetku savjetovanja, svi pristigli prijedlozi bit će javno dostupni na internetskoj stranici Grada Đurđevca te priloženi uz prijedlog akta o kojem će raspravljati Gradsko vijeće Grada Đurđevca.

Ako ne želite da Vaš prijedlog bude javno objavljen, molimo Vas da to jasno istaknete pri dostavi obrasca.

Zahvaljujemo na doprinosu u izradi što kvalitetnijeg Nacrta prijedloga Odluke.